সমীক্ষা অনুযায়ী, হালিশহর উপকূলেই নির্মাণ করা হবে বে- টার্মিনাল। তীর থেকে প্রায় ৮০০ মিটার দূরে জেগে ওঠা চরের সঙ্গে যে চ্যানেলটি রয়েছে তার গভীরতা ৭ থেকে ১০ মিটার। সাগরের দিকে গভীরতা ১২ মিটারের বেশি। এ টার্মিনাল দিয়ে ১২ মিটার গভীর এবং ২৮০ মিটার দৈর্ঘ্যরে জাহাজ জেটিতে ভিড়তে পারবে। কর্ণফুলীর তীর ঘেঁষে গড়ে ওঠা চট্টগ্রাম বন্দরের বর্তমান জেটিগুলোতে ৯ দশমিক ৫ মিটার গভীর ও ১৯০ মিটার দৈর্ঘ্যরে জাহাজ ভিড়তে পারে না। বে-টার্মিনাল নির্মিত হলে সেখানে কনটেইনার ধারণক্ষমতা হবে ৫ লাখ টিইইউএস। পরে তা ৩০ লাখ টিইইউএস এ উন্নীত হবে। ৯০৭ একর ভূমির ওপর বে-টার্মিনাল প্রকল্প বাস্তবায়ন হবে। এর মধ্যে ব্যক্তি মালিকানাধীন ভূমি ৬৮ একর। এই ভূমি অধিগ্রহণ বাবদ ৩৫২ কোটি ৬২ লাখ টাকা মঙ্গলবার জেলা প্রশাসনের কাছে হস্তান্তর করে বন্দর কর্তৃপক্ষ।